  

31.5.2023

**ΔΕΛΤΙΟ ΤΥΠΟΥ**

**Δωρεάν εξετάσεις για τρία σημαντικά νοσήματα**

Ο Δήμος Αγίας Βαρβάρας σε συνεργασία με το Γενικό Νοσοκομείο Δυτικής Αττικής «Αγία Βαρβάρα» παρέχει τη δυνατότητα ΔΩΡΕΑΝ εξετάσεων για τρία σημαντικά νοσήματα.

Η δράση αφορά στη συνταγογράφηση συγκεκριμένων εξετάσεων από τους ιατρούς του νοσοκομείου, με στόχο την πρόληψη και την προαγωγή υγείας των πολιτών που αντιμετωπίζουν αυξημένο κίνδυνο εμφάνισης των νοσημάτων. **Το πρόγραμμα είναι συνεχώς ανοικτό, χωρίς χρονικό περιορισμό.**

Ειδικότερα συνταγογραφούνται οι εξής εξετάσεις ανά νόσημα:

**Καρδιαγγειακός κίνδυνος**

**Εξ**ετάσεις αίματος για έλεγχο τιμών χοληστερόλης, τριγλυκεριδίων, σακχάρου

**Δικαίωμα συμμετοχής έχουν όλοι οι ενήλικοι πολίτες**

**Καρκίνος του παχέος εντέρου**

Ανίχνευση αιμοσφαιρίνης στα κόπρανα (mayer κοπράνων)

**Δικαίωμα συμμετοχής έχουν πολίτες**

* 50 έως 75 χρόνων
* 40 ετών και άνω με θετικό ιστορικό σε συγγενή πρώτου βαθμού

**Καρκίνος του προστάτη**

Εξέταση PSA

**Δικαίωμα συμμετοχής έχουν άνδρες**

* 50 έως 75 χρόνων
* 40 ετών και άνω με θετικό ιστορικό σε συγγενή πρώτου βαθμού

Όσοι πολίτες ενδιαφέρονται μπορούν να επικοινωνούν με το ΚΕΠ Υγείας του δήμου μας για τον προγραμματισμό των εξετάσεων και την παραλαβή των παραπεμπτικών.

**ΚΕΠ Υγείας Δήμου Αγίας Βαρβάρας, Ηρακλείου 20, Πλατεία Μακρυγιάννη, τηλέφωνο 2105690436, ώρες 09.00 – 15.00**